S-6683/2023

Mál þetta, sem dómtekið var 19. desember sl., er höfðað með ákæru, útgefinn af lögreglustjóranum á höfuðborgarsvæðinu 19. október 2023, á hendur B-kk-þgf M-kk-þgf I-kk-þgf, kennitala [...], [...], [...], „fyrir eftirtalin hegningar- og umferðarlagabrot:

I.

Fjársvik og rán með því að hafa, aðfaranótt fimmtudagsins 7. október 2021, blekkt leigubifreiðarstjórann A, kt. [...], til þess að aka sér frá Laugavegi í Reykjavík að [...] í Reykjavík, með viðkomu í Holtagörðum, án þess að geta eða ætlað sér að greiða fyrir farið að fullu, en ákærði greiddi aðeins fyrir lítinn hluta fargjaldsins, og í kjölfarið veist með ofbeldi að leigubifreiðarstjóranum A, spreyjað í andlit hans kryddvökva úr heimagerðu úðavopni, tekið spjaldtölvu í eigu A að óþekktu verðmæti og hlaupið út úr bifreiðinni með spjaldtölvuna.

Teljast brot þessi varða við 1. mgr. 248. gr. og 1. mgr. 252. gr. almennra hegningarlaga nr. 19/1940.

I I.

Nytjastuld og umferðarlagabrot með því að hafa, fimmtudaginn 11. ágúst 2022, tekið bifreiðina [...] heimildarlaust og ekið henni sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 745 ng/ml, tetrahýdrókannabínól 1,2 ng/ml og klónazepam 11 ng/ml) vestur Breiðholtsbraut, norður eftir Stekkjarbakka og inn á bifreiðarstæði við [...] í Reykjavík, þar sem ákærði stöðvaði aksturinn og var handtekinn af lögreglu.

Teljast brot þessi varða við 1. mgr. 259. gr. almennra hegningarlaga nr. 19/1940 og 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

I II.

Húsbrot með því að hafa, miðvikudaginn 17. ágúst 2022, spennt upp glugga og ruðst í heimildarleysi inn í íbúð [...]í Reykjavík.

Telst brot þetta varða við 1. mgr. 231. gr. almennra hegningarlaga nr. 19/1940.

IV.

Þjófnað með því að hafa, aðfaranótt sunnudagsins 25. júní 2023, stolið úr verslun Nettó Mjódd, Þönglabakka 1 í Reykjavík, vörum að samtals verðmæti 4.883 kr.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 99. og 101. gr. umferðarlaga nr. 77/2019.“

Ákærði hefur játað brot sín skýlaust. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa og að þóknun skipaðs verjanda greiðist úr ríkissjóði.

Ákærði er fæddur í [...] og samkvæmt sakavottorði hefur hann margsinnis áður gerst brotlegur við refsilög. Ákærða var með dómi Héraðsdóms Reykjavíkur 18. desember 2023 gert að sæta fangelsi í fjóra mánuði vegna sérlega hættulegrar líkamsárásar. Þá var ákærða, með dómi Héraðsdóms Reykjavíkur frá 20. febrúar 2023, sem er undir áfrýjun fyrir Landsrétti, gert að sæta níu mánaða fangelsi vegna þjófnaðar, eignaspjalla, nytjastuldar, lyfja-, fíkniefna- og sviptingaraksturs, auk varslna á fíkniefnum. Var sá dómur hegningarauki við dóm sama héraðsdómstóls frá 25. febrúar 2022 þar sem ákærða var gert að sæta sjö mánaða fangelsi vegna gripdeildar, nytjastuldar, vopnalagabrots, lyfja-, fíkniefna- og sviptingaraksturs. Með dómi sama héraðsdómstóls frá 24. júní 2020 var ákærða gert að sæta fjögurra mánaða fangelsi vegna brots gegn valdstjórninni, hættubrots, auk umferðarlagabrota. Var dómurinn hegningarauki við dóm sama dómstóls frá 19. desember 2019 þar sem ákærða var gert að sæta 12 mánaða fangelsi vegna brots gegn valdstjórninni, líkamsárásar, nytjastuldar, þjófnaðar, varslna á fíkniefnum, lyfja-, fíkniefna- og sviptingaraksturs, auk vopnalagabrots. Var dómurinn hegningarauki við dóm Héraðsdóms Suðurlands frá 1. nóvember 2019 þar sem ákærða var gert að sæta tíu mánaða fangelsi, þar af sjö mánaða skilorðsbundið, vegna nytjastuldar. Með refsingunni var dæmdur upp eldri átta mánaða skilorðsdómur Héraðsdóms Reykjavíkur frá 29. maí 2019 sem var meðal annars vegna húsbrots, þjófnaðar, gripdeildar, ráns, nytjastuldar, lyfja-, ölvunar-, fíkniefna- og sviptingaraksturs. Að öðru leyti eru ekki efni til að rekja sakaferil ákærða.

Brot þau sem ákærði hefur nú verið sakfelldur fyrir voru öll framin áður en fyrrnefndur dómur frá 18. desember 2023 var kveðinn upp. Þá voru brot samkvæmt ákæruliðum I til III framin áður en dómur frá 20. febrúar 2023 var kveðinn upp. Loks var brot samkvæmt ákærulið I einnig framið áður en dómur frá 25. febrúar 2022 var kveðinn upp. Að þessu virtu ber að ákvarða refsingu ákærða sem hegningarauka er samsvari þeirri þyngingu hegningarinnar, sem kynni að hafa orðið ef dæmt hefði verið um öll brotin í málinu sem lauk með dómi 18. desember 2023. Ákærða til málsbóta verður litið til skýlausrar játn-ingar hans fyrir dómi. Til refsiþyngingar horfir að háttsemi ákærða í ákærulið I, sem hann er hér sakfelldur fyrir, var gróf og ófyrirleitin.

Að öllu framangreindu virtu, og með vísan til 3., 5. og 8. tölul. 1. mgr. 70. gr. og 78. gr., sbr. 77. gr., í sömu lögum, þykir refsing ákærða hæfilega ákveðin fangelsi í sjö mánuði.

Með hliðsjón af framangreindum málsúrslitum og með vísan til 1. mgr. 235. gr., sbr. 233. gr., laga nr. 88/2008 ber að dæma ákærða til greiðslu sakarkostnaðar. Til þess kostnaðar tel st þóknun skipaðs verjanda ákærða, Þ-kk-ef Þ-kk-ef lögmanns, vegna vinnu fyrir dómi og á rannsóknarstigi, 542.376 krónur, að meðtöldum virðisaukaskatti. Þessu til viðbótar verður felldur á ákærða annar sakarkostnaður samkvæmt yfirliti ákæruvaldsins, 234.364 krónur.

Af hálfu ákæruvaldsins flutti málið P-kk-nf F-kk-nf G-kk-nf saksóknarfulltrúi.

B-kk-nf Þ-kk-nf héraðsdómari kveður upp dóm þennan.

Dómsorð :

Ákærði, B-kk-nf M-kk-nf I-kk-nf, sæti fangelsi í sjö mánuði.

Ákærði greiði þóknun skipaðs verjanda síns, Þ-kk-ef Þ-kk-ef lögmanns, 542.376 krónur, og 234.364 krónur í annan sakarkostnað.

B-kk-nf Þ-kk-nf